62016TJ0698_INF
2022 m. lapkričio 30 d. Bendrojo Teismo (devintoji kolegija) sprendimas
Trasta Komercbanka ir kt. / ECB
(Byla T‑698/16) (
1
)
„Ekonominė ir pinigų politika –Rizikos ribojimu pagrįsta kredito įstaigų priežiūra – ECB pavesti specialūs priežiūros uždaviniai – Sprendimas panaikinti kredito įstaigos veiklos leidimą – Ieškovo mirtis – Pagrindo priimti sprendimą iš dalies nebuvimas – Dalyvaujančių valstybių narių nacionalinių institucijų ir ECB įgaliojimai pagal Bendrą priežiūros mechanizmą – Vienodas vertinimas – Proporcingumas – Teisėti lūkesčiai – Teisinis saugumas – Piktnaudžiavimas įgaliojimais – Teisė į gynybą – Pareiga motyvuoti“
1.
Teismo procesas – Ieškinys, kurio dalykas išnyko – Ieškovo mirtis ir jo teisių perėmėjų ketinimo tęsti procesą nebuvimas – Pagrindo priimti sprendimą nebuvimas
(Bendrojo Teismo procedūros reglamento 131 straipsnio 2 dalis)
(žr. 20 punktą)
2.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Tiesioginė sąsaja – Europos Centrinio Banko (ECB) sprendimas panaikinti kredito įstaigos veiklos leidimą – Tiesioginės sąsajos su minėtos kredito įstaigos akcininkais nebuvimas – Nepriimtinumas
(SESV 263 straipsnio ketvirta pastraipa)
(žr. 23, 24 punktus)
3.
Ekonominė ir pinigų politika – Ekonominė politika – Sąjungos finansų sektoriaus priežiūra – Bendras priežiūros mechanizmas – Nacionalinių valdžios institucijų tiesiogiai vykdomos rizikos ribojimu pagrįstos priežiūros taikymas mažiau svarbiems subjektams – Faktinių aplinkybių, sudarančių teisės aktų, reglamentuojančių kovą su pinigų plovimu ir teroristų finansavimu, pažeidimą, nustatymas – Nacionalinių valdžios institucijų kompetencija – Kredito įstaigos veiklos leidimo panaikinimas motyvuojant šių teisės aktų pažeidimu – Išimtinė Europos Centrinio Banko (ECB) kompetencija
(Tarybos reglamento Nr. 1024/2013 28 ir 29 konstatuojamosios dalys, 4 straipsnio 1 dalies a punktas ir 14 straipsnio 1 ir 5 dalys; Europos Centrinio Banko reglamento Nr. 468/2014 83 straipsnis)
(žr. 51–54, 65, 66, 162 punktus)
4.
Ekonominė ir pinigų politika – Ekonominė politika – Sąjungos finansų sektoriaus priežiūra – Bendras priežiūros mechanizmas – Kredito įstaigų rizikos ribojimu pagrįsta priežiūra – Europos Centrinio Banko (ECB) sprendimas panaikinti kredito įstaigos veiklos leidimą – ECB sprendimo priėmimas remiantis savo paties atliktu reikšmingų nagrinėjamo atvejo aplinkybių vertinimu – Sąjungos teismo atliekama teisminė kontrolė – Teisė į veiksmingą teisminę gynybą
(Tarybos reglamento Nr. 1024/2013 4 straipsnio 1 dalies a punktas ir 14 straipsnio 5 dalis)
(žr. 90, 167, 168, 190, 246, 247 punktus)
5.
Ekonominė ir pinigų politika – Ekonominė politika – Sąjungos finansų sektoriaus priežiūra – Bendras priežiūros mechanizmas – Kredito įstaigų rizikos ribojimu pagrįsta priežiūra – Teisės į gynybą paisymas – Teisė būti išklausytam vykdant rizikos ribojimu pagrįstos priežiūros procedūras – Galimybė pateikti pastabas dėl Europos Centrinio Banko (ECB) sprendimo panaikinti kredito įstaigos veiklos leidimą
(Europos Sąjungos pagrindinių teisių chartijos 41 straipsnio 2 dalis, 47 ir 48 straipsniai; Tarybos reglamento Nr. 1024/2013 4 straipsnio 1 dalis, 14 straipsnio 5 dalis ir 22 straipsnio 2 dalis; Europos Centrinio Banko reglamento Nr. 468/2014 31, 32 straipsniai, 81 straipsnio 2 dalis ir 82 straipsnio 3 dalis)
(žr. 91, 123–130, 135, 138, 139, 143, 144, 148, 169, 170, 266, 272, 273, 276, 277, 280–282, 296, 299, 313, 314 punktus)
6.
Ekonominė ir pinigų politika – Ekonominė politika – Sąjungos finansų sektoriaus priežiūra – Bendras priežiūros mechanizmas – Kredito įstaigų rizikos ribojimu pagrįsta priežiūra – Europos Centrinio Banko (ECB) sprendimas panaikinti kredito įstaigos veiklos leidimą – Sprendimas, panaikintas ir pakeistas identiško turinio sprendimu, priimtu per peržiūros procedūrą – Galiojimas atgaline data tuo metu, kai įsigalioja peržiūrėtas sprendimas
(Tarybos reglamento Nr. 1024/2013 24 straipsnio 7 ir 8 dalys; Europos Centrinio Banko sprendimo 2014/360 9 straipsnio 1 dalis)
(žr. 104–113 punktus)
7.
Institucijų aktai – Motyvavimas – Pareiga – Apimtis – Pareigos motyvuoti vertinimas atsižvelgiant į bylos aplinkybes
(SESV 296 straipsnis)
(žr. 155, 157, 325, 326, 330, 332 punktus)
8.
Europos Sąjungos teisė – Principai – Proporcingumas – Apimtis – Sąjungos teisės aktų leidėjo diskrecija – Teisminė kontrolė – Ribos
(ESS 5 straipsnio 4 dalis)
(žr. 221, 222, 231 punktus)
9.
Europos Sąjungos teisė – Principai – Vienodas požiūris – Būtinybė paisyti teisėtumo principo – Galimybės remtis kito naudai padarytu neteisėtumu nebuvimas
(žr. 235, 236, 238, 248 punktus)
10.
Europos Sąjungos teisė – Principai – Teisėtų lūkesčių apsauga – Sąlygos – Administracijos pateiktos aiškios garantijos – Teisinis saugumas – Aktų, sukeliančių teisinių padarinių, aiškumo ir tikslumo reikalavimas
(žr. 252, 253, 258–260 punktus)
Rezoliucinė dalis
1.
Nebereikia priimti sprendimo dėl ieškinio, kiek jį pareiškė Igors Buimisters.
2.
Atmesti ieškinį.
3.
Trasta Komercbanka AS ir kiti ieškovai, kurių pavardės nurodytos sprendimo priede, išskyrus I. Buimisters, padengia bylinėjimosi išlaidas.
4.
I. Buimisters padengia savo bylinėjimosi išlaidas.
5.
Europos Komisija ir Latvijos Respublika padengia savo bylinėjimosi išlaidas.
(
1
)	OL C 441, 2016 11 28.